نجوى المالحي-كود الرابورة الهام العرباوي بنت المغني عبد العزيز الستاتي رجعات دوات على قصتها مع الوالد ديالها لي ناكرها وماكيجبدش اسمها على فمو. المغنية لي مشهورة بILY قالت في لايف دارتو البارح أن باها ميلياردير وماكيعقلش عليها بمرة وحياتها مشتتة وكل مرة كتحاول تقاد العلاقة معاه كيخرج شي بلان لي كيضرب ليها كلشي في الزيرو. لي واقع انهم بداو يتصالحو وهو يخرج فيديو كليب حركي داك الطرف لي بانت فيه سيكسي وكتشطح بمؤخرتها. وقتلت ايلي: واخا هادشي كامل لي واقع كنقول الحمدلله الحمد لله الحمد لله. والستاتي فاش كتنت بانت الهام مع حليوة كلشي بدا كيسولو عليها لكن هو انكرها وقال عندو غير بنتو فاطمة الزهرا لي حتى هي مغنية.